Diari Oficial de la Generalitat Valenciana


Sumari del DOGV 3295, del 28-07-1998 (1998/901636)

RESOLUCIO de 20 de juliol de 1998 de la Secretaria General i de les direccions generals de Centres Docents, d'Ordenació i Innovació Educativa i Política Lingüística i de Personal, que prorroga la Resolució de 21 de juliol de 1997, per la qual s'aproven instruccions per a l'organització i funcionament dels col·legis d'Educació Infantil i Primària per al curs 1998/99.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/1998/07/20/(1)/dof/vci/html**

### Dades del document

Número de DOGV
:   3295

Data del DOGV
:   28-07-1998

Secció del DOGV
:   I. DISPOSICIONS GENERALS

Número del document
:   1998/901636


Data del document
:   20-07-1998

Organisme emissor


Tipus de document
:   Resolució

Correcció d'errades

Anàlisi jurídica

 Descriptors 

:   * centre d'ensenyament
    * ensenyament privat
    * organització de l'ensenyament
    * educació preescolar
    * ensenyament primari

RESOLUCIO de 20 de juliol de 1998 de la Secretaria General i de les direccions generals de Centres Docents, d'Ordenació i Innovació Educativa i Política Lingüística i de Personal, que prorroga la Resolució de 21 de juliol de 1997, per la qual s'aproven instruccions per a l'organització i funcionament dels col·legis d'Educació Infantil i Primària per al curs 1998/99. [1998/X6287]  
Per tal d'acomodar el Decret 233/1998, de 2 de setembre, del Govern Valencià, (DOGV del 8 de setembre), pel qual es va aprovar el Reglament Orgànic i Funcional de les escoles d'Educació Infantil i dels col·legis d'Educació Primària públics al curs acadèmic 1998/99 a la impartició dels ensenyaments transitoris del primer cicle d'Educació Secundària Obligatòria als col·legis d'Educació Primària, cal establir el marc d'actuació, i desenrotllar l'activitat docent als centres educatius d'Educació Primària.  
Per tot això, la Secretaria General, i les direccions generals de Centres Docents, d'Ordenació i Innovació Educativa i Política Lingüística i de Personal, resolen:  
Article 1  
Es prorroguen per al curs 98-99 les normes d'organització i funcionament de les escoles d'Educació Infantil i els col·legis d'Educació Primària establides per la Resolució de 21 de juliol de 1997 (DOGV 31.07.97).  
Article 2  
Totes les referències que la Resolució de 21 de juliol de 1997 feia al Decret 188/1994 de 13 de setembre del Govern Valencià (DOGV 18 d'octubre), s'entenen referides al Decret 233/1997 de 2 de setembre, del Govern Valencià (DOGV 8 de setembre 1997), que aprova el Reglament Orgànic i Funcional de les escoles d'Educació Infantil i dels col·legis d'Educació Primària públics.  
Article 3  
La Programació General Anual serà aprovada pel Consell Escolar del Centre i remesa a la Direcció Territorial de Cultura i Educació corresponent abans del 30 de setembre de 1998. Els centres a què fa referència la Resolució de 25 d'abril de 1995, de la Secretaria General de la Conselleria, per la qual es desplega l'Ordre de 21 de novembre de 1994, reguladora dels fitxers automatitzats del departament amb dades de caràcter personal corresponents a centres docents no universitaris, hauran d'acompanyar el model imprés de Programació General Anual, el suport informàtic generat per l'opció PGA del Programa de Gestió de Centres. Atés el caràcter oficial del Programa de Gestió de Centres, els centres obligats al seu ús obtindran els fulls de la PGA a través de la corresponent impressió dels fitxers automatitzats, en el dit cas no caldrà omplir per altres mitjans els models impresos facilitats per la Conselleria.  
Aquells altres centres no inclosos en la referida resolució que utilitzen el citat Programa de Gestió de Centres, podran així mateix, presentar la Programació General Anual en el suport informàtic corresponent en els termes indicats en el paràgraf anterior.  
Article 4  
La disposició addicional primera de la Resolució de 21 de juliol de 1997 queda redactada de la següent manera:  
1. L'equip directiu, en l'assignació de l'horari lectiu setmanal als/les mestres adscrits o destinats als llocs de treball del primer cicle d'Educació Secundària Obligatòria, determinarà l'horari d'estos centres, segons l'establit en el punt 3.3 de l'apart III de la citada Resolució i en funció de la disponibilitat horària determinada pel total del professorat assignat a aquesta etapa, aplicant el criteri d'equiparar, tant com es puga en funció dels aspectes esmentats anteriorment, la dedicació a allò establit amb caràcter general per al professorat d'Educació Secundària, l'Ordre de 29 de juny de 1992 (DOGV núm. 1.826, de 15 de juliol), a l' annex II, apartat II, punt 1.1  
2. Així mateix, segons la disponibilitat horària de la plantilla del centre es prioritzarà l'assignació entre 20 i 22 hores setmanals als mestres adscrits a Educació Primària que, en el seu cas, impartisquen parcialment ensenyaments en àrees del primer cicle d'ESO.  
Article 5  
En aplicació d'allò determinat en l'apartat III, punt 1, de la dita Resolució de 21 de juliol de 1997, el coordinador del primer cicle d'Educació Secundària Obligatòria en col·legis d'Educació Infantil i Primària disposarà per a exercir l'esmentada coordinació d'una dedicació no superior a 3 hores setmanals, segons la disponibilitat horària del total del professorat assignat al cicle.  
DISPOSICIO FINAL  
La present resolució produirà efectes a partir de l'endemà de la seua publicació en el Diari Oficial de la Generalitat Valenciana.   
València, 20 de juliol de 1998  
La secretària general: Amparo Koninckx Frasquet.  
La directora general de Centres Docents: Concepción Gómez-Ocaña.   
El director general d'Ordenació i Innovació Educativa i Política Lingüística: Josep Vicent Felip i Monlleó.  
El director general de Personal: José Cano Pascual.


Còpia Permalink ELI